
Možete li promatrajući vanjštinu 
ove kineske kuće, koju ovdje na slici 
vidite, zamisliti, kakav je život u 
njoj? Da uđete u tu kuću, do'šli bi- 
ste u male prostorije, koje ‘se ipak 
ne čine tako malima, jer u njima 
nema naših kreveta, naših ormara i 
naših stolova, koji zapremaju veći 
dio prostora u našim sobama. Mjesto 
toga Kinezi nastoje svoje stanove ure- 
siti sitnim ukrasnim predmetima, a 
bogatiji osobito takvima, koji ima- 
du umjetničku vrijednost. Prema 
mogućnosti posvećuju posebnu pro- 
storiju uspomeni pokojnih pređa, 
prema kojima Kinez uvijek goji sveto 
poštovanje. Mnogo paze Kinezi i na 
to, da uz kućicu imadu i lijep vrtić, 
kojemu posvećuju veliku brigu, te ih 
drže uvijek u uzornom redu. 

Dakako da i kod Kineza kao i kod 
nas glavnu brigu u kući vodi žena, 
i kineska žena nosi tri ugla kuće. 
Pa ipak žena kod Kineza nije ni naj- 
manje cijenjena. Kad se u kineskoj 
obitelji rodi dijete, pita susjed dje- 
tetova oca: »Što vam. se rodilo: biser 
ili škriljavac?« Biser je dakako sin, 
ponos obitelji, a škriljavac je kći, 
koja poput bescjenoga škriljavca ne- 
ma nikakve vrijednosti za Kineza. 
Sina oblače u lijepe haljine, svi mu 
moraju udovoljavati, ako za čim viče. 
Naprotiv kćer polože na zemlju, po- 
kriju je komadom platna, daju joj, 
da se igra sa škriljevcem i od malena 
je uče, da nema ni na što drugo mi- 
sliti, nego samo kako će pripravljati 
hranu i što manje biti roditeljima na 
teret. U nekadanje doba bi kćer iza 
porođaja ostavili po tri dana na 
zemlji, a da se na nju nitko ne bi ni 
obazro ne pokazujući nikakvo za- 
nimanje za taj »nevažni događaj«. To 
prema kineskim nazorima treba da 
ženi dozove k svijesti njeno malo 
značenje. Kineski filozofi vele u 
»Knjizi o sinovskom poštovanju« 
ovako: »Žena je kao zemlja, a muž 


je kao nebo. Zato žena treba da bu- 
de kao rob svima podložna.« Prema 
trn kineskom naziranju, koje ima ko- 
rijenje u njihovoj vjeri, žena je niže 
stvorenje, koje treba držati u pod- 
ložnosti i koje ima samo tu svrhu, 
da svome mužu daje sinove, koji će 
nastaviti prinositi žrtve dušama obi- 
teljskih pređa. U nekim slučajevima 
dopuštaju kineski zakoni pače i pro- 
davanje žena. 

Sve to treba shvatiti znajući, oda- 
kle potječu takvi nazori o ženi. Ki- 
nezima je vjeru dao Konfucije, veliki 
kineski zakonodavac, koji je bio ne- 
sretan u braku te je protjerao svoju 
ženu. Razumljivo je dakle, zašto- on 
u svojim vjerskim propisima nije bio 
pravedan prema ženama. Po njegovu 
mišljenu žena nije sposobna za slo- 
bodu, zato mora kao kći biti podlož- 
na ocu, kao žena mužu, a kao udo- 
vica sinovima. Jedan kineski pjesnik 
veli: Opasna je zmija, koja se krije 
pod bambusom, opasan je ujed zmi- 
je, ali je mnogo opasniji otrov u žen- 
skom jeziku. Kineska »Zlatna knjiga 
žena« poučava, kako žena kao slabo 
stvorenje, slično bojažljivu mišu, ne- 
ma prava na bilo kakvo dostojanstvo 
u ljudskom društvu. 

Kinezi se ne mogu dosta načuditi, 
kako to, da ise u Evropi ženi daje 
tako važno i dostojno mjesto u obi- 
telji i društvu. Kad Kinez vidi Evrop- 
ljanina, kako ide ispod ruke sa svo- 
jom ženom, ne može to nikako da 
razumije. Kinez nikad ne ide javno 
sa svojom ženom, nego ili pred njom 


ili iza nje, te tako nikad na ulici ne 
znaš u Kini, tko je čiji muž ili žena. 

U siromašnim obiteljima, gdje otac 
jedva toliko zarađuje, koliko svima 
u kući treba za svagdanju rižu, drže 
žensku djecu još više teretom. I 
često se događa, da se takav otac 
nastoji riješiti toga tereta izlažući 
nejako dijete nasred ulice, gdje ga 
ili psi razderu ili ga drugi nađu i 
odnesu u nahođište. Ali u tim naho- 
dištima dijete ne prolazi mnogo bolje, 
jer tu nema požrtvovnih redovnica, 
koje bi se za takvu siročad brinule, 
nego vlada sebičnost namještenika, 
koji nastoje sav novac, što ga zavod 
dobiva, upotrebiti u prvom redu za 
sebe, a ne za djecu svoga zavoda. 

Gdje se djeca u posljednje doba 
manje izlažu, tu ih roditelji kasnije 
vrlo često prodaju trgovcima bijelim 
robljem. A to je još kudikamo užas- 
nije. 

Udaju svoje kćeri roditelji udese 
često već onda, kada je navršila tek 
7 — 8 godina. Takvo žensko dijete ot- 
premaju u kuću, gdje treba kasnije 
da postane ženom jednoga sina iz te 
obitelji. Često je tu tuku, slabo hra- 
ne i oblače i drže kao sluškinju. 
Uostalom i u svojoj rodnoj kući, ako 
tamo ostane, djevojka često ne pro- 
lazi bolje, jer rođena braća s njom 
postupaju baš kao sa služavkom. 

Mlado djevojče u Kini ne smije 
učiti ni pisati, nego treba da živi u 
potpunom neznanju i osamljenosti, 
sve dok se ne uda. A kada dođe vri- 
jeme za udaju, svi se drugi brinu za 
mladoženju, samo ona ima na to naj- 
manje prava. Drže opasnim, da nju o 
tom što pitaju ili da joj bar ime 
kažu njena budućega muža. Lako je 
zamisliti, kakav može da bude bu- 
dući život u braku, koji se tako stva- 
ra. O kakvoj sreći tu obično ne može 
biti ni govora. 

Tek utjecajem kršćanskih misionara 
počinje se i u Kini pomalo poprav- 
ljati težak socijalni položaj žene. Sta- 
ri Kinez Žabi, koji se prije dvadesetak 
godina pokrstio, pokazao je misionaru 
svoje četiri kćeri govoreći: 

»Pogledajte ih, oče, zaista su sret- 
ne, što sam postao kršćanin. Prije 
svojega sam obraćanja prve četiri nji- 
hove sestre što ubio što izložio. Ni 
s ovima se ne bi bolje bilo desilo, da 
nisam postao kršćanin.« 

Njegove kćeri su u dnu srca osje- 
tile, kolika ih je zapala sreća od Pro- 
vidnosti, što je ni'hovu ocu poslala mi- 
sionara, koji ga je priveo kršćanstvu. 
One .sad idu u misionarevu školu-, uče 
čitati, pisati, šiti i plesti, pa će po- 
stati dobre domaćice, zadovoljne že- 
ne i sretne majke za razliku od onih 
Kineskinja, koje nisu još došle u pri- 
liku da upoznaju blagodati kršćanstva. 

Ljudmila Vršovski. 

ne pozdraviše svijetla .gostionice. Ubrza korak, 
dođe do vrata i otvori. U gostioni je bila gala/ma, 
četiri posve pijana čovjeka svađali su se i kad ih 
žena isz točiorte opomenu, da idu, odgovoriše oni 
s dvoličnim odgovorom. Pola minute kasnije 
mornar ih je već izjurio. Zatvori za njima vrata 
i priđe (blagajni. 

»Oh, ,zar si to ti?« upita žena. 

»Ja sam,« reče mornar. »Hoću da ikupim kakvu 
gostionu. Znadeš li za kakvu?« 

»No ... pa šta fali ovoj?« upita ona. 

»Ima sigurno i gorih. Zar želiš prodati?« 

»Htjela bih, jer imi je umro muž, a dijeca od- 
rasla i otišla . . .« Osjećalo 1 se, da bi skoro za- 
plakala. 

Mornar je pogleda ozgo do dolje. Još je uvijek 


bila zgodna. Lice joj nije više bilo dražesno, ali 
zato razborito. A vidio je, da ima dvije vrijedne 
ruke. 

»Kupujem,« reče on. 

»Onda bolje danas nego sutra. Ja mogu od- 
mah i iseliti, ako hoćeš.« 

»Oo, to nipošto,« brzo upade on. »Uzimam 
sve, kako je i što vrijedi i što stoji, sve — ili 
ništa.« 

»Ti misliš sigurno posao, zar ne?« upita ona. 

»Da, posao,« reče on, »a prsten ću nabaviti 
sutra.« 

Žena ustade iza blagajne. 

»Hodi onda ovamo do peći,« reče ona. »Na- 
pravit ću ti vrući grog, čini ,se, da je vani jaka 
studen.« 


»JBVKKNI I JUŽNI KINEZI 

NAPISAO JOSIP ^IDARIĆ 


U najnovije 'vrijeme -kineske povijesti opet se 
javlja opreka između sjevernih i južnih Kineza. 

Velika kineska 'zemlja nije svuda jednaka. Na 
sjeveru je više ravnice, a na jugu više gora. 

Sjeverni su Kinezi po svojoj naravi konzerva- 
tivniji. To znači, da vole svoje stare običaje. Oni 
su pravi ratari. 

U primorju južne Kine ima dosta morskih za- 
liva i luka, gdje lako pristaju lađe. Zato su južni 
Kinezi već u staro doba plovili preko mora u 
tuđe zemlje, da trguju. Južni Kinezi primaju 
tuđu kulturu lakše nego sjeverni Kinezi. Južni 
se Kinezi dosta i sele u tuđe zemlje. Zato- ima 
mnogo Kineza u drugim zemljama istočne i ju- 
goistočne Azije. U azijsku se državu Sijam do- 
selilo toliko Kineza, da je ondje svaki treći čo- 
vjek u zemlji Kinez. 

U novije je doba nevolja natjerala i sjeverne 
Kineze, da se sele u strane zemlje. Oni ise ne sele 


toliko preko mora, već su se u posljednje vrijeme 
bili najradije selili u Mandžursku. A sada eto 
Kinezi ii Japanci ratuju za tu mandžursku zemlju. 

Prije trista godina Mandžurci su pokorili Ki- 
neze, pa su kineski carevi ibili kroz trista godina 
manidžurskoga roda. Manđžurska isu se gospoda 
preselila u pravu Kinu. Među Kinezima -su naučili 
govoriti kineski, pa je stari mandžurski jezik 
vrijedio na carskome dvoru kao- tajni dvorski 
jezik. U pravoj je imandžurskoj zemlji bilo na 
veliku prostoru imalo ljudi, pa su se u tu zemlju 
stali seliti siromašni Kinezi iz sjeverne Kine. Sada 
ima u Mandžurskoj Kineza oko dvadeset i pet 
milijuna, a Mand’ž-uraca živi ondje oko osam sto- 
tina tisuća, ali jedva da u nekim najzabitnijim se- 
lima govore Mandžurci svojim starim mand'žur- 
s’kim jezikom. Drugi su Mandžurci zaboravili 
svoj stari jezik pa sada govore kineski. 


ZAVJET GRADA ZAGREBA 


Iz povijesti staroga vjernoga katoličkoga grada 
Zagreba poznajemo nekoliko svečanih i službe- 
nih gradskih zavjeta. Manje je između njih po- 
znat zavjet, što ga je Zagreb učinio s proljeća 
godine 1773. 

Latinski rukopisni »Diaetarium Sessionum Ma- 
gistratualium 1773. — 1776.« t. j. sjednički dne- 
vnik poglavarstva grada Zagreba za rečene go- 
dine, što se čuva u zagrebačkom državnom 
arkivu, donosi na strani 31. za godinu 1773.: 

Illllllllllllllllllllllllllllllllllllllllllllllllllllllllllllllllllllllllllll 

JESENSKO HODOČAŠĆE U RIM 
od 28. rujna do 7. listopada 

III. razred 1900 Din 
II razred 2750 Din 

JERONIMSKI PUTNIČKI ODBOR 

Zagreb, Trg Kralja Tomislava 21 

iiiiiiiiiiiiiimiiiiiiiiiiiiiiiiimiiiiiiiiiiiiiiiiiiiiiiiiiiiiiiiiiiiiiiii 


»Dne 7. istoga mjeseca travnja u Zagrebu u 
magistratskoj sjednici, a nazočni sir gospoda: 
sudac Josip Hochnemer, Juraj Skali ja, Mijo Bre- 
zovački, Juraj Igrčić, Stjepan Sale, Ivan Gorup, 
konzul Ignac Perggroffer i kapetan Adam 
Stručić. 

Da ublažimo Božje Veličanstvo i da u svemu 
zadobijemo blagoslov, magistrat je u sjednici 
učinio u tome zavjet, da će počevši od Uskrsa 
kroz cijelu godinu svake nedjelje i blagdana biti 
u 11 sati jedna sveta misa u kapeli Ranjenome 
Isusu, a poslije podne od Uskrsa pa do blagdana 
Svih Svetih da se imade predmoliti jedna krunica. 
Zato je u ime truda onome svećeniku, što će 
čitati misu i predmoliti krunicu određeno 15 fo- 
rinti od dohodaka iste kapele, koje mu imade 
isplatiti starješina iste kapele.« 

I to je taj dan bio jedini predmet u gradskoj 
sjednici. J. L. 

Slika desno : 

ŽETVA U NIZOZEMSKOJ 
Sunce sa podneva žari, a mladi 
žeteoci iza teška posla skloniše 
svoje glave u sjenu dugih sno- 
pova, tek im vire noge s velikim 
drvenim nizozemskim cipelama 



KRUH NAS SVAGDANJI 


Napisao Bogdan B a b i ć 

t 


»Kruh naš svagdanji« molimo svaki dan i po 
nekoliko puta. Tu molitvu učimo našu djecu, čim 
znadu dobro govoriti. Iako pod tim imenom ne 
razumijevamo samo kruh, nego hranu uopće, to 
ipak ne će nitko poreći, da je od sve naše hrane 
kruh najglavniji. 

Kod' nas se kruh priređuje od brašna raznih 
žitarica, a tako i u mnogim dijelovima svijeta. 
No kruh se priređuje i od plodova i ostalih di- 
jelova različitih drugih biljaka, a kod nas se 
samo' brašnu žitarica kod pravljenja kruha do- 
daje brašnava tvar drugih nekih biljaka. Tako se 
na pr. u nekim krajevima meće u kruh krumpira, 
u drugima grašnoga brašna. No osim brašna žita- 
rica upotrebljava se i brašno heljde i l 1 i haj- 
dine. Ta je biljka donesena koncem srednjega 
vijeka iz Rusije i Tatarske. Njezin je plod tro- 
bridni oraščić, koji sadrži oko 10% bjelančevina 
i oko 60% škroba (brašna). Iz sasušenoga ploda 
heljde dobiva se brašno znatne hrani jivosti, ali 
se od njega, bar kod nas u običnim prilikama, 
manje priređuje kruh, nego se više prave druga 
jela (žganci), a najviše se upotrebljava samo raz- 
mrvljen plod kao t. zv. hajdinska kaša. 

U toplim (tropskim) krajevima ima i dosta dru- 
gih biljaka, od kojih se dobiva ili kruh ili brašno 
za priređivanje drugih jela. Tako na pr. na oto- 
cima u Indijskom oceanu raste nekoliko vrsta 
paoma, među kojima je osobito važna Sago- 
paoma, od kojih se dobiva škrob za jelo. Ta 
debla za kojih sedam godina nakupe u svojoj 
stabljici od 150 do 300 kg brašna. To> se brašno 
dobiva iz srčike same stabljike i to tako, da se 


izvađena srčika stuca i vodom izluči škrob. Kada 
se voda odstrani, ostaje sasvim dobar škrob, ali 
je kao brašno manje hranljiv od brašna žitarica. 

U toplim krajevima Amerike priređuje se 
brašno i od plodova banane, koja potječe iz 
južne Azije i s azijskog otočja. Plodove banane 
poznavali su već stari Grci i R’mljani i uživali u 
njihovoj slasti i tečnosti, a danas se mogu dobiti 
gotovo u svim malo većim mjestima kulturnog 
svijeta. Zreli plodovi, kako ih kod nas (u grado- 
vima) prodaju, ne mogu dati brašna, jer se u 
njima brašno već pretvorilo u slador. Za dobi- 
vanje brašna služe nezreli plodovi, koje u tu 
svrhu sasuše, ali je još običnije, da se nezreli plo- 
dovi u peći prže i kao. kruh upotrebljavaju. No 
i taj je kruh slabiji od kruha dobivenog iz brašna 
žitarica, pa ga Evropejci ne vole. 

Na Sundajskim otocima, Cejlonu i otocima Ti- 
hog oceana priređuje se kruh iz brašna velikih 
plodova tako zvanog krušnog drveta. To 
je drvo veliko kao naša najveća stabla, a kroz 
osam mjeseci nosi plodove velike kao čovječja 
glava i teške 2 do 3 kg. Plodovi se beru nezreli, 
zelena se kora oguli, a poput snijega bijela bra- 
šnena sredina zamota u lišće i među užarenim 
kamenjem ispeče. Tako dobiveni kruh ima okus 
pšeničnoga kruha, samo je slađi i mekši od njega. 
Kroz četiri mjeseca nema plodova, a brašno do- 
biveno iz njih ne može stajati, pa se ljudi druga- 
čije opskrbljuju. Beru se nezreli plodovi, ogule 
i onda ih nabiju u posebno priređene, obzidane 
jame, pokriju lišćem i pritisnu kamenjem. Bra- 
šnena masa na taj način spremljena ukisne, a 

prema potrebi vade se, obično manji komadi, 
zamotaju u lišće i peku u male kruščiće, koji 
sliče našem kvasnom kruhu. Ti kruščići ostaju po 
više tjedana svježi i osobito su dobri za puto- 
vanja. 

Kako je već spomenuto, ni jedan od svih vrsta 
gore opisanoga kruha, ne može se takmiti sa 
kruhom naših žitarica. Radi toga je kruh žita- 
rica najrašireniji po cijelome svijetu, ali prema 
prilikama, gdje pojedine vrste žitarica mogu 
uspijevati, i kruh se u raznim krajevima upotre- 
bljava različit. Tako se u Francuskoj i južnoj 
Njemačkoj pretežno priređuje pšeničan kruh, a 
u sjevernoj Njemačkoj od ražena brašna. U Škot- 
skoj i Skandinaviji običan je kruh od zobenog 
brašna, a u južnom Tirolu, Italiji, Turskoj, 
Egiptu i južnom dijelu sjeverne Amerike, pa i 
u nekim dijelovima naše države (Lika, Bosna-, 
Makedonija) najviše se pravi kruh od kukuruzna 
brašna. 

No osim za kruh, upotrebljava se brašno žita- 
rica i za priređivanje naj različitij ih drugih jela, 
kod kojih se posebnim načinima priređivanja 
hranljiva vrijednost brašna još povećava. Hran- 
ljiva vrijednost pojedinog jela vidi se po tome, 
koliko kalorija topline daje tijelu. Prema na- 
učnim istraživanjima potrebno je ljudima prema 
njihovu zanimanju i težini rada, koga obavljaju, 
2200 do 5000 kalorija. 

Hranljive tvari sastoje se od tri glavne sasta- 
vine, koje dolaze u obzir za razvijanje topline. 
To su bjelančevine, masti i ugljični hidrati. Je- 
dan gram bjelančevina daje 4,8 kalorija, gram 
šećera 4,2, a gram masti 9,2 kalotija. No ne za- 
visi hranljiva vrijednost samo od množine jedne 
ili druge od tih tvari, nego i od njihova među- 
sobnog odnosa. Tako je na pr. zanimljiv odno- 
šaj tih tvari u pšenici, raži i kukuruzu, te njihovu 
brašnu i kruhu priređenom od njih. 


U stotinu dijelova 
sadrže : 

bjelačevina 

masti 

škroba 

1 kg daje 
kalorija 

pšenica 

12,4 

1 ,7 

67,9 

3450 

pšenično brašno 

10,2 

0,9 

74,9 

3410 

pšenični kruh 

6,8 

0,8 

43.3 

2130 

raž 

11,4 

1,7 

67,9 

3410 

raženo brašno 

10,9 

2,0 

70,5 

3570 

raženi kruh 

6,0 

0,5 

47,8 

2250 

kukuruz 

10,0 

4,0 

68,0 

3000 

kukuruzno brašno 8,4 

4,8 

60,0 

2300 


Zanimljivo je također i to, da raženi, pšenični 
i kukuruzni kruh daju više kalorija od mnoge 
hrane životinjskoga podrijetla, kao na pr. od 
mlijeka, svježega sira, jaja i svih vrsta mršavoga 
mesa. Onda nam je i razumljivo-, da mnogi rad- 
nici nadničari, koji obavljaju teške poslove kod 
zidanja, mlaćenja žita itd., na koje dolaze iz siro- 
mašnijih krajeva kao na pr. iz Zagorja i Međi- 
murja, za vrijeme toga rada žive gotovo isklju- 
čivo od kruha. Kruh im naime daje do 2300 ka- 
lorija, koje im se troše na rad. 

U našem narodu, koji se bave ratarstvom, kruh 
i tjestenine glavna su hrana i najviše ga od svih 
drugih jela troše. U raznim krajevima se upotre- 


bljavaju različne vrste kruha napravljenoga od 
različnih vrsta brašna. Prema podacima Mini- 
starstva poljoprivrede pravi se u našoj državi 
kruh, kako kaže dolnja skrižaljka. 

Kruh stanovništva od od od od od od 

u postocima pšenice kukur. ječma raži zobi krump. 

seoskog 30,12 48,75 9,32 8.08 0.62 3.11 

gradskog 46,47 38,78 6,73 6.09 0.32 1.60 

poprečno svega 38,29 43,77 8.03 7.08 0.47 2.36 

Kako se iz te skrižaljke vidi, kruh se pravi u 
cijeloj državi pretežno od pšenična i kukuruzna 
brašna, i to 82% svega kruha, dok ostale žita- 
rice daju samo 18% kruha. U 34 kotara (sreza) 
cijele države upotrebljavaju se samo pšenica i 
kukuruz za priređivanje kruha, dok se zob u 56 
kotareva uopće ne upotrebljava za kruh. Kuku- 
ruz se ne sije u kotarevima Hvar, Korčula, Senj 
i Gacko, iako se upotrebljava za pravljenje 
kruha. >U Perušićkom se kotaru kukuruz presa- 
đuje kao vrtna biljka. 

Zanimljivo je, kakav se kruh upotrebljava u 
pojedinim našim krajevima, što se lako može 
vidjeti iz podataka Ministarstva poljoprivrede. 

Kruh je bio od od od od od od 

u postocima pšenice kukur. ječma raži zobi krump. 

u Hrvatskoj 

i Slavoniji 42,64 35,83 6,53 8,33 0,45 6,32 

u Dalmaciji 47,42 33,53 9,33 1,94 — 7,78 

u Bosni 

i Hercegovini 17,42 50,94 22,93 5,33 0,78 2,60 

Ječam se za kruh upotrebljava najviše u obla- 
sti sarajevskoj (36,53%), mostarskoj (35,11%) 
i travničkoj (31,83%). 

U cijeloj državi troši svaki čovjek godišnje po- 
prečno 323 kg žita za kruh, izračunato po poje- 
dinim oblastima. Najmanja množina, koja se go- 
dišnje potroši za kruh iznosi 201 kg u kotaru 
Visoko u Bosni, a najveća množina 394 kg u 
kotaru Metković. 

Nije bez zanimanja pogledati, gdje se koje 
vrste žitarica najviše troši za kruh. Pšenice se po 
s rezovima najviše troši u srezu šidskom, gdje 
godišnje na osobu otpada 276 kg pšenice uz 
31 kg krumpira, dok u vinkovačkom uz 254 kg 
pšenice dolazi 38 kg kukuruza i 15 kg krumpira, 
a u hvarskom se troši uz 243 kg pšenice također 
12 kg ječma. Najviše kukuruza troši po osobi srez 
novski i to 312 kg uz 64 kg pšenice. Ječma naj- 
više (274 kg) troši srez nevesinjski sa 37 kg raži 
i po- 19 kg pšenice i kukuruza. Najviše raži troši 
srez bosiljgradski (Srbija) i to 150 kg uz 81 kg 
ječma, 43 kg pšenice, 26 kg krumpira i 23 kg 
kukuruza. Zobi se troši najviše (110 kg) u srezu 
moravičkom (Srbija) uz 74 kg raži, 70 kg kuku- 
ruza, 44 kg ječma, 14 kg krumpira i 11 kg pše- 
nice. Krumpira se najviše troši u srezu Metko- 
vić i to 100 kg uz 175 kg kukuruza, 115 kg pše- 
nice, 3 kg ječma i 1 kg raži. 

Pavao Dupont direktor jednog velikog podu- 
zeća, imao je u svom životu stalna načela, kojih 
se tačno držao. A to je sve zahtijevalo i nje- 
govo zvanje. Bio je dakle uredan i tačan dOi kraj- 
nik granica. 

Odijevao se bez pretjerivanja, imao je lijepi 
trbušić i bio je tjelesno i duševno savršen čo- 
vjek. U njegovu govoru kao i u njegovu držanju 
upravo ništa se nije nametalo. Njegov dnevni 
raspored bio je svakog dana tačno na minutu 
određen, i njegova urednost i tako reći savr- 
šena tačnost postale su poslovične. 

Po svemu tome Pavao. Dupont nije bio ni- 
kakav junak iz romana ili ibar nije bio onakav, 
kao što se obično ti ljudi zamišljaju. 

Pavao Dupont je unio u svoj intimni bračni 
život istu onu tačnost, koja je vladala u nje- 
govu poslovnom životu. Njegova ženidba nije 
donijela nikakva iznenađenja. Oženio se onako, 
kako su to već željeli on i njegovi. Bogatstvo 
njegove žene bilo je isto toliko, koliko je bilo i 
njegovo, U tome je našao sve uslove malogra- 
đanske sreće. Osim toga se oženio jednom dra- 
žesnom, ali skromnom ženom. Ona se dobro- 
voljno zadovoljavala svojom sudbinom. Bilo joj 
je dovoljno ono, što joj je život donosio, a od 
budućnosti nije tražila nemogućnosti. Pavao je 
uostalom bio dobar muž, pažljiv i nježan, da- 
kako i to. vrlo umjereno i pristojno i sve te po- 
slove udesio matematski tačno kao i sve ostale 
stvari svog života. 

U kući je bio tačan kao. i u poslu. Za tri go- 
dine od vjenčanja njegova ga žena nije nikada 
čekala da bi on zakasnio na ručak, šetnju ili bilo 
kakav sastanak s njom. Podne i sedam minuta 
zatekli bi ga kod kuće. Uvijek je bio isti, nikada 
namrgođen, uvijek tačan kao sat 

Jedne večeri sedam je sati već bilo zvonilo, a 
Marta, njegova žena, još nije bila čula škripu 
vratiju predsoblja. 

Marta je pomislila: 

»To je zbilja čudno!« 

Uza sve to nije podigla glave sa svoga veza 
nego i nadalje pomnjivo radila. Bila je to mar- 
ljiva, strpljiva i tiha ženica. U sedam i četvrt 
počela je ozbiljno da se misli i čudi te je u sebi 
priznala: »Ovo je uistinu prvi put!« 

U sedam i po služavka je došla da pita, može 
li iznijeti večeru. Marta je odgovorila: 

»Pričekajte malo, gospodin još nije došao.« 

To je djevojku zaprepastilo... Marta osjeti, 
kako joj glas malo podrhtava i zabrinula se. Po- 
mišljala je: »Sigurno se zadržao u uredu, ima 
mnogo posla!« Ali je morala priznati, da za tri 
godine poslovi nikada nisu prisilili njezina muža, 
da bi za jednu minutu izmijenio svoj dnevni ras- 
pored. Pomislila je stoga zabrinuto: »Po' srijedi 
je kakva nesreća.« 

Pomalo se užasno uzrujala i nije znala, što 
da radi. Najpostije, nešto iza osam sati, došao 
je Pavao. Poletjela je k njemu. 


Napisao Lo u i s Le o Na r ti n 

»Ti?« 

Poljubila ga je, a on samo što je nije odgur- 
nuo. Bacio je šešir na stolicu, što je za. njegovu 
urednost bila prevelika stvar. Vidjela je, da je 
malo namrgođen i da izgleda zlovoljan i za- 
brinut. 

Pavao Dupont najposlije započe: 

»Ljut sam. Autobus se sudario' s jednim ko- 
lima. Morao sam ići na policiju za svjedoka. 
Svaki građanin mora da vrši svoju dužnost...« 


MODERNA KOLA ZA IZLETE 
uvedena u Leipzigu (pogled s visine). Odozgo i sa strane posve su 
otvorena, tako da nema nikakve zapreke slobodnom pogledu onih, 
koji se voze. U slučaju nevremena dovoljan je jedan pritisak na po- 
sebnu aparaturu, da se razastre krov ili spuste čvrsti zastori 

Ali njegova ga žena nenadano prekine: 

»Ah, dragi moj, da znaš, kako sam presretna!« 

On je zaprepašteno pogleda: 

»Ali! . . .« 

»Ne, ne, molim te, nemoj se ispričavati, ja 
sam upravo sretna.« 

Pavao je stajao u čudu. Marta se skoro ras- 
pukla od smijeha. 

»Kad bi znao, kako ti to. lijepo stoji, da i ti 
zakasniš, da ibuđeš namrgođen, da budeš ljut!« 

Njemu se pričini, da je njegovo dostojanstvo 
u opasnosti: 

»Ali, ti mi se valjda još i rugaš?« 

Ona mu stade tumačiti: 

»A zašto se ruigam? Danas si ti sasvim druk- 
čiji. Ti nisi više čovjek, kojega čekam da se po- 

( Svršetak na strani 726.) 

PRIPRAVA DJEVOJKE ZA ZVANJE MAJKE 

NAPISALA KATICA MARU 


Nepobitna je činjenica, da su djevojke pre- 
često nedovoljno pripravljene za svoju životnu 
zadaću. Ne shvaćaju smisla i dužnosti života. Od 
najmlađih dana zbrinute, milovane, pažljivo gla- 
đene i fino mazene one su dragulji na policama, 
kojima se oko dražesne pojave okreće čitav 
svijet. Takve sitne figurice sa još dražesni jim 
kretnjama su tu postavljene, da zamame i pri- 
vuku pred svoje noge današnje ponešto skep- 
tične mladiće, koji se inače opiru zavodljivosti 
zakonske ljubavi. 

Od djetinjstva su naučene, da se o njihovu 
»ja« govori naj.nježnije. Duboko su uvjerene, da 
čitavi svijet oko njih čini. i najmanje ludosti radi 
njih i izgubivši tako ravnovjesje ne poznaju svoj 
odnos prema ostalom svijetu. 

Kakve majke, kakve žene hoćete da budu ova 
sitna stvorenja, koja provode svoje vrijeme da 
se gledaju u ogledalu? Ne će se udavati, da do- 
biju zaštitnika, druga ili upravljača svoje sa- 
vjesti; udaju se, da budu slobodne, da kuhaju 
čajeve, čitaju ilustrovane listove i uopće da gube 
svoje zlatna vrijeme u bezbroj drugih besmi- 
slenosti. 

Treba pomisliti, u kakav nemir i žalost baca 
majčinstvo ove ženske. Njihova su djeca bijedne 
žrtve. 

Ipak ne valja po tim nesvijesnim stvorenjima 
tako nemilice udarati. Treba ih prikazati, ali ni- 
malo ozloglasiti. Njihov loš odgoj jedino je 
kriv za tu moralnu anarhiju, u kojoj se nalazi 
mnogo malenih lutkica dvadesetog vijeka. 

Na roditeljima je da ih pouče o smislu i duž- 
nostima života. Ali izgleda, da oni na svaki na- 
čin nastoje da njihovo mišljenje svedu na krivi 
put i pobude u njima nervozno uvjerenje, koje 
ne dozvoljava vođe nad sobom. Što će se dogo- 
diti s njima, kad budu udate i već majke? Naj- 
manja neugodnost stavit će ih izvan kolotečine. 
Najmanji dogođaj i poteškoća kod zdravlja nji- 
hova djeteta odnijet će im glavu i izazvati mno- 
žinu suza. Čestoput je liječnik pozvan da liječi 
dijete, a u stvari prisiljen je više da se bavi 
s uništenom i zaplakanom majkom. 

Ako ikada, a to je danas potreban jak odgoj 
crpen na bistrim evanđeoskim izvorima. 

Umjesto glupih izraza »pravo na sreću«, »pravo 
raspolaganja sa sobom« i drugih trebalo bi dje- 
vojkama uliti u dušu osjećaj i ljubav prema 
dužnosti. 

Trebalo bi« već od šesnaest, sedamnaest go- 
dina da se djevojkama dade praktički odgoj, 
koji ih stavlja u vezu s realnim životom, i koji 
bi ih vodio velikoj dužnosti majčinstva, koja 
mora da dominira u njihovu životu. Zašto da ih se 
ne približi, na primjer, radu oko spašavanja tuđe 




ima , 


djece? Brineći se za napuštenu djecu, pripra- 
vljajući im rublje, oblačeći ih, davajući im jesti 
i piti, brineći se za njihova neraspoloženja i ra- 
deći na bezbroj pojedinosti dječje i majčine hi- 
gijene steći će iskustvo, koje će im kao budućim 
majkama služiti. 

Koliko uostalom ima kod nas majki, koje se 
istinski i u želji da pouče bave odgojem svoje 
djece? Glavu muči hiljadu drugih briga, samo 
ne odgoj djece. Koliko ili bi se prištedilo majči- 
nih suza, kad bi one znale odgajati svoju djecu! 
Koliko bi se života sačuvalo! Lijek sadašnjem 
poraznom stanju nije u slovu zakona nego u pri- 
premi djevojaka za majčinsko zvanje. 

Mnoge će se pritužiti, da bi se otkrivajući im 
sve stvari povrijedila njihova stidljivost. Među- 
tim nitko ne veli, da se baš u svemu poučava dje- 
vojčice, pogotovo ne one, koje se još lutke 
igraju. Što se odraslijih tiče, ne razumijem, kako 
bi takva pouka mogla povrijediti njihovu djevo- 
jačku stidljivost, kad nema većega pošti vatel ja 
njihove stidi jivosti do« onih, koji ih u tome po- 
učaju. Na to je najprije pozvana njihova majka, 
a u »Školama za majke«, koje se moraju osno- 
vati, one će doći u dodir s pravim njihovim ži- 
votom i iz njih će izlaziti prosvjetljenije i ozbilj- 
nije. 

Gore iznesene misli o današnjim djevojkama 
donio je nedavno jedan francuski katolički žen- 
ski list. Svak će priznati, da navedena tema za- 
služuje potpunu pažnju i da u gornjim navodima 
ima mnogo istine. Da, istina je, ako ikada, a ono 
danas je potrebno, da se mladim djevojkama — 
budućim majkama posveti velika pažnja. Me- 
đutim, ne bi li se spomenute misli dale još više 
primijeniti na današnje mlade majke, koje su 
na prekretnici između naših majki i onih budu- 
ćih? Ne opažaju li se baš na njima teške poslje- 
dice manjkavosti pravog djevojačkog odgoja? 
Pitanje je tu i zaslužuje pažnju, koju zaslužuju 
naši nasljednici, naša djeca. 

Utješljiva je pojava, da se gornji navodi ne 
mogu posve i na naše prilike primijeniti. Kod 
naših djevojaka je tek neka sl'čnost, ali nije li 
tome uzrok uz navedeni još jedan isto tako ozbi- 
ljan? Djevojka je danas otuđena od kuće. Ko- 
liki je postotak onih, ikoje mogu mirno kod kuće 
dočekati svoju udaju? Danas je većina njih ba- 
čena u svijet da se s muškarcem bori za kruh. 
Prije je treba oteti tome zlu ili ga bar ublažiti, 
a onda se tek može ozbiljnije govoriti o pravom 
odgoju i pripravama za buduće njihovo zvanje 
— majke. Čemu tolika briga kod svih za taj po- 
sebni odgoj, ako ih je pedeset od stotine osu- 
đeno da čitavi život provedu uz pisaći stroj? 

Dobro bi bilo, da čitateljice »Obitelji« iznesu 
svoja mišljenja o ovom pitanju te da ono naj- 
zanimljivije bude izneseno u »Obitelji«. 

OBNOVU H93SLRVH13EB 
SVETIŠTU MAJKE BOŽJE 
U BOSNI 


NOVA OLOVSKA CRKVA 
Prema nacrtu arh. Paržika 


klo je Olovo svojim glaso- 
vitim svetištem Majke Bo- 
žje, uz koje se nalazio i fra- 
njevački samostan već u 
drugoj polovici XIV. sto- 
ljeća. K tome svetištu hrlio 
je narod iz svih hrvatskih 
krajeva tokom ljetnih mje- 
seci, ali je vrhunac slavlja 
padao na dan Velike Go- 
spe. No, što je najzanimlji- 
vije, to je svetište k sebi 
privlačilo nesamo katolike, 
nego i inovjerce iz Bugar- 
ske, Srbije i Albanije i to 
zbog brojnih čudesnih 
ozdravljenja, koja su se tu 
događala. Čak su i musli- 
manske žene znale dolaziti 
k časnim očima franjevcima 
i ušuljati se u crkvu pred lik 
čudotvorne Gospe, da mole 
njezinu milost. Koliko je 
bilo značenje toga svetišta, 
vidi se i po činjenici, da su 
mu i sami Turci dozvolja- 
vali javno slavlje i javne 
crkvene svečanosti. Vlada- 
ri, plemići, bogati i siroma- 
šni slali su pred lik Majke 
Božje svoje darove, tako da je to sve- 
tište u Olovu bilo i vrlo bogato te se 
ponosilo lijepom riznicom raznolikih 
dragocjenosti i uspomena. 

Ali koncem XVII. stoljeća, kad su 
kao žrtva osmanlijske osvete za po- 
raz pod Bečom i gubitak Ugarske i 
Hrvatske redom pali samostani fra- 
njevački u Rami, Modriči, Srebrenici, 
Gradovrhu, Visokom i D. Tuzli, kad 

(Svršetck na strani 726.) 


Slika lijevo : 

GORNJE CRKVIŠTE U BAKIĆIMA 
lz ruševina nekadanje crkve rastu bukve 


Hrvatski je narod u davnoj 
davnini izabrao Majku Božju za 
svoju nebesku Kraljicu i podigao 
joj po-naj ljepša svetišta širom 
mile domovine. Jedno od najsta- 
rijih i najznamenitijih hrvatskih 
Gospinih svetišta bijaše u Olovu 
u Bosni. — Ime te varoši 
dolazi od bogate olovne ru- 
dače, koja se oko njega va- 
dila i izvozila niz Neretvu i 
u Dubrovniku u 14., 15. pa i 
u 16. stoljeću, a koja je slu- 
žila za pokrivanje palača i 
crkava po Dalmaciji i Italiji.. 

Prvi put se Olovo spominje 
u pisanim spomenicima iz 
g. 1382. Prvotno su bili nje- 
govi vlasnici bosanski kra- 
ljevi, ali se već god. 1415. 
spominje kao vlasnik nje- 
govih rudnika Pavao Radi- 
nović. Najveći procvat bi- 
lježi Olovo- u XV. stoljeću 
dolaskom Sasa iz Ugarske 
i Erdelja, ali su se uz njih 
naseljivali i Dalmatinci bilo 
u svojstvu rudarskih rad- 
nika bilo gostioničara i ma- 
lih trgovaca. No kad je Bo- 
sna došla pod tursku vlast, 
zameo se trag nekadašnjoj 
slavi i veličini, i od svega 
eto ostadoše do danas samo 
puste ruševine i uspomene. 
Najveću popularnost ste- 


Slika desno : 

OBELISK U ŠUMI U BAKIĆIMA 
Prema narodnoj legendi : Okamenjena 
djevojka 





U jednoj se zemlji može živjeti mjesecima, a 
opet ne upoznati ni nju ni njezine stanovnike, 
dočim se može dogoditi, da se kroz nekoliko 
kratkih dana vrlo- dobro informiramo o njezinim 
prilikama. Meni se dogodio ovaj drugi slučaj, kad 
sam nedavno posjetio- Poljsku. Bio sam naime 
s još nekim učesnicima iz hrvatskih krajeva na 
petom kongresu slavenske katoličke inteligen- 
cije, koji su koncem srpnja o. g. priredili Po- 
ljaci, a upravo- je cilj tih međuslavenskih sasta- 
naka, da pored izgrađivanja zajedničke ideolo- 
gije na bazi katolicizma i slavenstva upozna 
ostale slavenske narode sa sadašnjošću i pro- 
šlošću zemlje, u kojoj se takvi sastanci priređuju. 
Na taj sam način kroz relativno* kratki razmak 
vremena pre letio* ponaj znatnije prirodne ljepote 
Poljske zemlje i njezine povijesne znamenitosti, 
a ujedno se upoznao. s velikim brojem njihovih 
vođa, institucija i nastojanja na naj različiti j im 
poljima. Mnogo toga čovjek jedva može i da 
sredi u svojoj duševnosti, a nai koncu se osjeća 
posve klonuo* od bezbroj dojmova i uspomena. 
No ipak bi se opet rado* povratio na onaj napo- 
ran put, k onim lijepim krajevima i znamenito- 
stima i k onim simpatičnim drugovima i prijate- 
ljima, sve kad bih znao, da. će mi put biti dvo- 
struko naporan nego* što je bio*. 

Lane se četvrti kongres slav. kat. inteligencije 
održao u Zagrebu, a prije toga su se održali, kon- 
gresi u Krakovu, Ljubljani i Bratislavi. Ovaj, peti 
kongres uglavnom se odigrao u Poznanju, ali je 
njegov rad bio povezan za mnoga druga poljska 
mjesta i gradove. 

Najprije smo- se zaustavili u Čenstohovi, naj- 
znamenitijem poljskom svetištu posvećenu Majci 
Božjoj. Tu smo se našli na okupu sa Česima,, Slo- 
vacima, Slovencima,, Ukrajincima i domaćima i 
najprije smo pošli da posjetimo samo* svetište i 
da se poklonimo liku Jaisnogorske Majčice. Divno 
je to svetište sa drevnim pavlinskim samostanom, 
ali, je još divnija ljubav poljskog naroda prema 
njemu! Dovoljno je pogledati ona brojna srca, 
zlato, srebro* i dragulje, koje su poklonile dobre 
duše nebeskoj svojoj Majci, dovoljno je neko- 
liko časaka proboraviti među pukom, koji kroz 
čitave dane tamo hodočasti, pa da se osjeti onaj 
vjerski žar, koji živi u grudima poljskih žena i 
djece, staraca i muževai Nikad nisam vidio takvu 
molitvu niti osjetio tako duboko i pobožno pri- 


Kros Poljsku od 

Putopisne bil/ešKe s petoga Kongre, 




sutnost Neba kao tu među prostim pu- 
kom, koji je izdaleka došao- da padne 
ničice pred noge svoje Majke i, da joj 
iskali sve svoje patnje i brige, svu svoju 
ljubav i nadanjai. 

Okolo svetišta postavljen je lijepi 
Križni put, a na jednoj se strani nalazi 
široka livada, na kojoj za velikih blag- 
dana prisustvuje sv. Misi preko dvje- 
sta hiljada hodočasnika. 

Samo- mjesto Čenstoihova, koje je 
ponešto udaljeno od Gospina svetišta, 
obiluje Židovima i židovskim duhom. 
Industri jalno mjesto, koje pati na raz- 
nim nedaćama kao mnoga poljska mje- 
sta, što su do nedavna bila pod Rusijom. 
Tako se tek sada uvodi u Čenstohovi 
kanalizacija, asfaltiraju se ceste, 
postavlja autobusna pruga i t. d. 

Iz Čenstohove došli smo u Po- 
znanj, mjesto nešto veće od Za- 
greba, ali puno zelenih aleja i 
parkova. Tu smo ostali nekoliko 
dana, jer se tu izvodio radni dio 
kongresa. Među ostalim odlični- 
cima našli smo na kongresu i pri- 
masa Poljske kardinala Hlonda, 
kod kojega smo bili jedne večeri 
na rautu i koji se zanimao za 
naše prilike i za svoje znance u 
Zagrebu... U Poznanju se na- 
lazi sjedište Društva sv. Vojćeha, 
koje ima isti cilj kao- i naše Hr- 
vatsko Književno Društvo sv. Je- 
ronima, ali koje je mnogo boga- 
tije od našeg Društva i koje mo- 
že da razvija mnogo širi rad, jer 
je i poljski narod neusporedivo 
veći od našeg naroda. Društvo 
sv. Vojćeha ima svoju golemu 
knjižaru, tiskaru i tvornicu papi- 
ra — i čovjek samo gleda i divi 
se, a u duši misli, kako bi to bilo 
lijepo*, kad bismo i mi Hrvati mo- 
gli nešto takva imati. Posjetio 
sam upravitelje i urednike, s ko- 
jima- odbornici Jeronimskog dru- 
štva živu u vrlo srdačnim vezama 
i kod kojih su prošlih godina bili 

NA OBALI VISLE U VARŠAVI 

Slika desno: 

PRED SVETIŠTEM MAJKE 
BOŽJE U ČENSTOHOVI 
Gđa Ivka Marušić (X) iz Zagreba 
s Poljakinjama 

G N J E Z N U 
>om sv. Vojtjeha 


u posjetima. — Iza Poznatija posjetili 
smo Gnjezno, mirni, provincijski grad, 
u kojemu se nalazi grob svetog Voj- 
ćeha, a odatle smo krenuli u Torunj. 
Toranj i mnogi njemu slični poljski 
gradovi nama su vrlo slabo ili nikako 
poznati, a ipak imaju svoju dugu tra- 
diciju, svoje osebine i znamenitosti te 
su u povijesti poljskog naroda bili od 
velikog značenja. Kad smo se prevezli 
preko Visle, mogli smo cijeli dan pre- 
gledati znamenitosti Torunja i opet bi- 
smo to pregledavanje obavili tek leti- 
mično. Torunj ima oko 1 60 tisuća sta- 
novnika. Nalazi se u kraju, za koji Ni- 
jemci kažu, da je njihov, međutim u 
mjestu žive samo 4 tisuće Nijemaca, a 
tako je i u ostalom kraju, za ko- 
jim očijuka njemački apetit. Ta- 
kvo je i čitavo Pomo-rje sa zna- 
menitom poljskom lukom na Bal- 
tičkom moru — Gdinjom, koju 
smo također posjetili. 

Čovjek jedva- vjeruje, kako se 
ta luka od neznatnog sela raz- 
vila evo tek iza rata u ovako- va- 
žan i značajan grad. S 1 druge 
strane treba imati na umu, da je 
to sve, što velika Poljska država 
ima na moru, te da će u tu svoju 
oazu uložiti štogod bude mogla. 
Danas je Gdinja prava svjetska 
luka s lađama iz svih strana svi- 
jeta, a pored toga dobija izgled 
poljske Nizze sa bogato posjeće- 
nom plažom i mondenom raskoši. 

U vrućim danima, u kojima 
smo mi putovali po Poljskoj, ra- 
do bismo ostali tu na hladnom 
Baltiku i odmorili se malko uz 
Šum njegovih valova, ali je još 
dalek put do domovine, koja se 
‘zgurila dolje daleko na jug uz 
obale plavog Jadrana. Stoga smo 
se već sutradan našli u glavnom 
gradu Varšavi. Već nam je bilo i 
previše znamenitosti, pa smo pre- 
gledali tek najvažnije. Više nas 
je zanio tempo života, kojim taj 



milijunski grad plovi. Centar je kompaktan i ner- 
vozan, periferija je tek u formiranju. Mnogo 
parkova i aleja, mnogo ljudi u njima sjedi i čita 
ili šutke promatra. Valjda zbog omare, koja je 
nemilo poklopila svakoga... Varšava. je mnogo 
jeftinija od Pomorja, možda najeftiniji grad u 
Poljskoj, što nije redovita pojava kod velikih 
gradova. U Varšavi smo posjetili centralnu stu- 
dentsku organizaciju »Odrodzenie«, jer nas je 
zanimalo njihovo školsko pitanje, napose život 
studenata i studentica na sveučilištu. Treba pri- 
znati, da se za život i zvanje oni pripravljaju sa- 
vjesnije nego što je to slučaj kod nas, a i u dru- 
gim evropskim zemljama. U središtu interesa na- 
laze se socijalni problemi, jer je zbog neposred- 
nog kontakta s boljševičkom Rusijom potrebno 
teoretski poznavati i zauzeti stav prema nauča- 
vanju njezinih maksističkih sociologa. 

Vozeći se iz Varšave prema Krakovu prolazili 
smo lijepo obrađenom ravnicom. Malo se sela 
pojavljuje na obzorju, većinom su to varoši agri- 
kulturnih oznaka. Češće su od njih veće varoši, 
ali te imaju industrijski karakter . . . 

U Krakovu bismo se morali najdulje zaustaviti, 
jer tamo ima najviše uspomena na poljske kra- 
ljeve i sve ostale velikane. Vavel je u Krakovu 
bogata riznica cijele poljske veličine; može se 
pregorjeti posjet mnogih poljskih gradova, ali 
se Krakov nikako ne smije izostaviti... Mene 
je uz povijesne znamenitosti najviše zanimala 
židovska četvrt, koja još živi svojim tradicio- 
nalnim životom. Vele, da u Varšavi ima preko 
300 hiljada Židova, ali to po-sjetnik jedva opaža, 
dočim je dovoljno- zaći u jednu židovsku ulicu u 
Krakovu pa da se otkriju sve karakteristike ži- 
dovskog »geta«. 

Taj daleki -put preletjeli srno u desetak dana, 
pa je naš duh, cijelo vrijeme napet kao luk, već 
posve klonuo. Malo nas je stoga zanimala Čeho- 
slovačka, Beč i Austrija, kroz koje smo- se vra- 
ćali kući, i jedva smo čekali čas, da ugledamo naš 
bijeli Zagreb. No uspomene i dojmovi, koje smo 
u Poljskoj primili duboko su nam se usjekli u 
pamet i živjet će u nama kao neki posebni svijet 
ljudi i krajeva, među koje smo zašli- kao- u ne- 
kom čarobnom snu i od kojih smo se isto tako u 
snu odijelili. L. P. 

POD JARMOM FAKIRA 

ROMAN IZ INDIJSKOG ŽIVOTA - NAPISALA MARIJA 
BARRERE-AFFRE - PREVEO VOJMIL RABADAN (nastavak) 


Knez i Francuz nasrnuše na ta vrata snažnim 
udarcem. Okrvavili su ruke na hrapavoj ploči, 
no ploča ne popusti. 

Oni se tada upriješe nogama o zemlju, a ra- 
menom tresnuše o vrata, da ih obore. Noge im 
se zariše u tvrdo tlo, lica porumenješe, a na čelu 
iskočiše žile nabrekle od navale krvi. 

»Vehri! . . . Vehri!« dozivaše Audra. 

Ništa ne odgovori. 

»Nijesu tu!« proišapće izgubljeno- knez. 

»Hoću da se osvjedočim!« odgovori odlučno 
Rene. 

I obojica počeše da opet nasrću na vrata snaž- 
nim i neprekidnim udarcima. Znoj se cijedio 
s njihovih lica. Hrapava vrata izranila su im 
ramena, a krv im je zujala u ušima ispunjajući 
glavu nekim paklenim šumom. 

Najednom šarke zaškripaše, nešto kamenja 
odroni se na zemlju, i. teška vrata mučno popu- 
stiše i kliznuše po vlažnim stijenama ćelije na 
zemlju. 'Pipajući po ljepivome tlu Audra stane 
tražiti uhvaćenice. Čas kasnije Rene i knez, izvan 
sebe od radosti, iznesose iz te strašne tmine one- 
sviještena tjelesa Vehrije i Beatrice. 

»Brže . . . Ibrže . . . bježimo!« tjerala ih je sada 
Audra žureći se po mračnim hodnicima. 

Da ne gube vremena, nijesu ni pokušali da 
djevojke privedu k svijesti, već knez podigne 
svoje dijete u naručaj, Rene pograbi Beatricu, 
i krenuše natrag, blijedi i puni radosti, ali i 
straha. Audra je gotovo trčala. Činilo- se, kao da 
grozni kumiri puni prijetnje pružaju višestruke 
ruke, da pograbe i zadrže plijen, koji im se iz- 
micao. Brzi hodi i nešto- svježiji uzduh hodnika 
osvijesti djevojke. Vehri, koja ne bijaše pod- 
nijela. groznog Beatriđnog straha i tjeskobe, 
otvori prva oči i zadršće od radosti videći se 
spašenom i uz svog oca. On utisne dug cjelov na 
njezino čelo, pa je spusti na zemlju i ovivši lijevu 
ruku oko nje povuče je hitro sa sobom. A i Bea- 
trici se već vraćala svijest, i ona se nasmiješi 
Rene-u. 

»Mogu da hodam... hvala!« izusti slabim 
glasom. 

I naslonivši se na ruku svog zemljaka pođe i 
ona za Audrom, koja je odmicala sve brže. 

Najednom se tri nejasna lika ocrtaše u polu- 
tami. Tri fakira približavahu se lagano razgova- 
rajući potiho. Bjegunci se stisnuše uz stijenu, i 
fakiri ih ne opaziše u onom mnoštvu kipova i 
rezbarija. Ali nekoliko koraka dalje naiđe jedan 
mahrat, koji je nosio zublju. Svjetlucanje nakita, 
kojim djevojke bijahu okićene, privuče njegovu 
pažnju. On grozno vikne i trgne iza pasa oštar 
bodež, pa s njime u jednoj, a s bakljom u dru- 
goj ruci navali na našu četicu. Rene i knez po- 


gra-biše oružje i dočekaše ga. Fakiri se također 
povratiiše natrag, i sad započne borba na život 
i smrt. Zublja se ugasila i mrak se pričinjao još 
gušćim nego- li prije. A u toj tami čulo se teško 
soptanje boraca, kletve fakira, molitva Beatri- 
cina i jecanje Vehrije, dok su se oštrice handžara 
Ukrštavale reskom škripom. Najednom nečiji 
brzi koraci ođjeknuše pod visokim svodovima. 
Maharadlžlini robovi, zabrinuti za svog gospo- 
dara, odlučili su se napokon, da uniđu u pećinu. 
Kad se oni pojaviše, mahrat i fakiri iščeznuše: 
progutao- ih je mrak i neki potajni izlaz. 

Bjegunci brže bolje pojuriše k otvoru pećine, 
kroz koji nekoliko sati ranije bijahu unišli. Sunce 
pomilova njihova blijeda lica, svjež povjetarac 
s Gangesa raširi im grudi, a neizrecivo veselje 
ovlaži im oči suzama. 

»Blagosloven vaš Bog!« ozbiljno će i svečano 
knez Beatrici i Rene-u. 

A onda htjedoše da odu .i da se povrate u pa- 
laču .. . Ali o-gledavši se opaziše, da je Audre 
nestalo! . . . Da ponovo uniđu u pećinu, na to se 
nije smjelo ni pomisliti, jer se četa jogisa i ma* 
hrata primicala po obali. Trebalo' je bježati, a 
sutra će se povratiti s jakom pratnjom. Vehri 
htjede da kte natrag; plakala je dozivajući svoju 
Daju i vičući, da ona ne ide kući bez Audre. Ali 
sunce, je već prešlo meridijan, a hrpa jogisa pri- 
bližavala se gotovo prijeteći, pa Maharadža si- 
lom odvuče malu kneginjicu. Sat kasnije veseli 
robovi olkružiše kl'ičući spašene djevojke, i one 
se konačno smiriše u ugodnoj svježini mramor- 
nih trijemova palače. 

Knez nije dozvolio Rene-u, da se povrati u 
svratište, gdje je stanovao. Mladog Francuza 
smjestiše u jednoj od najraskošnijih soba dvora. 

Došla je večer. Prve sjene sutona nađoše Bea- 
tricu i Vehriju na terasi. Ležale su u mrežama, 
što bijahu razapete među stupovima, a večernji 
ih lahor lagano njihao* Mala Indijka bila je odje- 
vena u dugu snježnu tuniku od mekana kašmira, 
koja je vrlo naličila na evropski kroj. Njezina 
je prijateljica imala jednako odijelo, samo je 
boja bila svijetlo plava kao safir. 

Rene i Maharadža sjeđahu u naslonjaču od 
pletene trske i (gledahu, kako zvijezde pale svoje 
luči. Svi su šutjeli. Beatrica je osjećala, kako se 
u divnoj tišini te večeri smiruju sve njezine brige. 
Strah, što ju je mučio čas prije, činio joj se već 
tako daleko. Čitava njena duša dizala se flk Bogu 
u gorućoj molitvi zahvalnici. 

Vehri je naprotiv trpjela u duši. Audra ju je 
dakle uhađala! Audra ju je izdala! ... Ali Audra 
je ipak njezina dadilja, a možda ovaj čas fakiri 
groznim mukama razdiru njezino tijelo! Oči dje- 
vojke bile su pune suza, a ipak se osjećala sret- 

Slika desno: 


SKUPOCJENI ŠAH 
Umjetnički ručni rad. Donji dijelovi figura 
izrađeni su od srebra, a glave od naj- 
finije slonove kosti i ebanovine 


nom: vjera je rasla u njezinoj duši; gledala je, 
kako joj se nebesko svijetlo sve više pribli- 
žava! . . . 

Rene je uzrujano griskao brčiće. Maharadža 
ga je uputio u brahmanske zakone, i on je sada 
shvaćao, da je situacija vrlo ozbiljna. Danas su 
svi živi i zdravi . . . ali sutra? . . . Zar fakiri ne će 
nastojati, da se osvete?... Zar ne će fanatički 
sud, što stoluje u kriptama, izreći još strasniju 
osudu, nego li je bila posljednja? Zar ne će ruke, 
štono gmižu kroz mrak, doskora udariti? 

Knez od Honankore ibio je jednako nemiran. 
Audrino i'ščeznuće činilo mu se zlokobnim zna- 
kom. Što će sada uraditi stara Indijka, kojom 
fakiri potpuno vladaju? . . . Hoće li se brahmanci 
poslužiti ibodežem, otrovom ili zamkom, da osvete 
svoje pogrđene svetinje? . . . 

U to se najednom na trijemu pred njima kao 
čudna prikaza ispriječi Audra. 

»Dajo!« poviče Vehri i skoči s mreže, da po- 
trči k njoj . . . 

Ali ona je kretom ruke zaustavi i reče pro- 
muklo* i kratko: 

»Svi vi morate da bježite! . . . Svi, još noćas!« 

»Da bježimo? . . . Zašto?« upita knez. 

Dadilja nije ni časak oklijevala, već odvrati 
hladno: 

»Oni su od! mene tražili obećanje, da ću zapa- 
liti vašu palaču. Ja sam priisegla!« 

Knez je oštro pograbi za ruku i žestoko- je 
prođrma. 

»Ti si luda, Audro! Luda! . . . Luda!...« 

Ona ga pogleda . . . Bio je to neizrecivo bolan 
pogledi 

»Ne znam, jesam li luda, gospodaru! Možda 
imate pravo! . . . Ali ja sam se zaklela, da ću ove 
noći podmetnuti vatru u palači, i ja moram da 
svoju zakletvu održim! Ako ja to ne učinim, doći 
će naredne noći netko drugi. Spasite li se, doći 
će prekosutra treći. Ako vatra ne poluči cilj, 
upotrebit će nož, otrov ili konopac!... Vi ste 
svi osuđeni na smrt. Bježite još noćas . . . Bježite 
svi, bježite daleko! iPalača će izgorjeti, ali bit će 
prazna. Svi će misliti, da ste poginuli, a vi ćete 
mirno živjeti i sjećat ćete se bez mržnje stare 
svoje Daje . . .« 

Nesretnica plačući pobježe. 

Maharadža se brzo odlu- 
čio, nacrt bijega još brže se 
izradio. Rene je otišao na 
obalu da potraži kakav paro- 
brodić pripravan da siđe niz 
Ganges', a knez i djevojke 
požuriše se međutim da po- 
kupe najvrednije predmete. 

Nastojeći, da im prtljaga bu- 
de što manja, uzeše samo naj- 
nužnije papire i najskupocje- 


nije dragulje, koji su vrijedili milijune. Zatim 
knez izda nekoliko zapovijedi da robove rasprši 
po vrtovima i pokrajnim zgradama. 

Dva sata kasnije palača je bila prazna, a jedna 
lađa »silazila je niz Ganges noseći kneza i kćerku 
mu, te Beatricu i Renea. Bjegunci su bili već 
dobrano odmakli od Benaresa,, -kad najednom 
neko svijetlo oboji grimizom nebo. Tmasti oblaci 
dima razvukoše s-e zrakom zastirući zvijezde. 
Sa zebnjom u srcu i držeći se za ruku gledahu 
putnici, kako gori prekrasna palača. Dvor se vi- 
dio kao plamena silhueta na crnoj pozadini 
grada. 'Najednom se na najvišoj terasi pojavi 
taman lik. 

»Audra! To je Audra!« šane Vehri dršćući. 

Još jedan snop varnioa poleti u zrak. Voda 
oko lađe porumenje. Dvorac se rušio uz straho- 
viti štropot, a iskre vrcahu sve do oblaka . . . 

...Fakiri bijahu osudili Audru, da pogine u 
požaru, išto će ga sama podmetnuti. Ona je pri- 
segla, da će poslušati: osuda je ovog puta bila 
izvršena! . . . 

DRUGI DIO. 

I. GOSPODIN NATIAL. 

Jutro nakon ove burne noći svanulo je svježe 
i nasmijano* i zateklo naše bjegunce na velikom 
parobrodu, koji je klizio- mirnom pučinom već do- 
sta daleko od Indije. Nitko od njih nije ni oka 
stisnuo prošle noći: dočekali su zoru sjedeći na 
palubi lađe i šuteći. . . Previše uzbuđeni još uvi- 
jek, a da bi mogli razgovarati, svaki se od njih 
podavao, svojim mislima: maharadža je maštao, 
kako će negdje u Evropi kupiti vilu uz more i 
početi s milim djetetom novi život, Vehri se osje- 
ćala sretnom pod toplim zrakama novoga sunca, 
koje je konačno obasjalo, njezinu dušu, a Rene 
i Beatriea sanjali su zacijelo, isti 1 san, premda to 
ne bi ni za živu glavu priznali: mali skromni 
dom i tihu sreću gnijezda, koje će zajedno sviti. 
Vrijeme je tako odmicalo u šutnji, koju nitko 
nije htio da prekine bojeći se, da ne rastjera li- 
jepe sne svoje i drugova, kad se najednom Rene 
trgne, uspravi se u naslonjaču i stane pozorno 
motriti gospodina, koji je u taj čas izišao na pa- 


lubu i naslonio se na ogradu zagledavši se nekud 
u daljinu. Bio je to visok Evropejac, energičnih, 
ali lijepih crta lica, nešto malo. pogrbljen, ali 
očito ne radi svojih godina, jer se vidjelo, da još 
ne .može biti star . . . Bit će, da je prije neki uda- 
rac sudbine svinuo. taj vitki stas, posuo srebrom 
sljepoči'ce i urezao bolnu crtu na uglovima usana 
tog lijepog muževnog .lica . . . Neznanac se raz- 
govarao s nekim starim redovnikom, misionarom, 
a Renć nije s'kidao oka. s njega. Kao da je osje- 
tio taj pogled, gospodin se naglo okrene k na- 
šem društvu, a Renć klikne gotovo nehotice: 

»Gospodin inžinir Matial!« 

'Neznanac ostavi ogradu, priđe začuđeno Re- 
ne-u gledajući ga časak pozorno, a onda, kao 
da .se sjetio, smiješak ugodnog iznenađenja za- 
igra mu na usnama, i on prijazno pruži ruke 
mladiću: 

»Ta jeste li to zaista vi, moj mali Renć?« 

Nekoliko časaka kasnije, svi su se već pozna- 
vali; Re,nć je pridošlom strancu predstavio 
ukratko .svoje društvo i ispričao događaje u Be- 
na resu, a njima je opet rekao, da je gospodin 
inžinir Matial njegov sunarodnjak i da ga je još 
kao dijete upoznao kao prijatelja svojih rodi- 
telja . . . AH već preko, dvadeset godina nijesu se 
vidjeli . . . 

»Dvadeset i dvije godine, dragi Renć,« đo- 
rnetne ugodnim laganim glasom inžinir, »gotovo 
četvrt vijeka ... I vi ste kroz to vrijeme zacijelo 
koješta doživjeli, eto i ova pustolovina u In- 
diji, premda je. sretno svršila, bez sumnje će 
ostaviti dubok trag u vama . . . Ali mene je sud- 
bina mnogo teže pogodila: nesretna Indija, tajne 
njezinih đungla i zločini fakira zadali su mom 
srcu ranu, Ikoju bih teško prebolio, da mi Gospo- 
din nije nedavno vratio jedamdio moje izgubljene 
sreće . . . Odahnuo sam, kad sam ostavio te obale, 
i neka to bude zauvijek . . .« 

Gospodin Matial prignuo. je glavu svladan 
uspomenama. U očima naših prijatelja zrcalila 
se živa želja, da doznadu njegovu povijest i da 
ga utješe, ali nitko nije .mogao naći zgodan na- 
čin, da mu to kaže. Tada se javi misionar, otac 
Stjepan-, koji je dotada šutio: 

»Dragi gospodine Matial, ne vrijeđajte Boga, 
koji vam je u posljednje doba toliko, utjehe dao, 
žaljenjem za prošlošću . . . Njegovi su putevi 
nedokučivi, a vaša sudbina, kako se čini, i doživ- 
ljaji naših novih prijatelja dokazuju, da on ipak 
ne pušta čovjeka predugo u tuzi. . . . Gospodin 
Renć ispričat će nam potanje događaje, što ih 
je njegovo društvo preživjelo, a zatim bih ja 
njima, ako dopustite, pročitao vaše doživljaje, 
kako sam ih po vašem pričanju i poznavajući 
kraj, gdje su se odigrali, zapisao u Kalkuti . . . 
To će nas sve zbližiti, a s druge strane rastresti 
i utješiti, jer ništa ne blaži tako ibot, kao kad je 
povjerimo iskrenu prijatelju...« 

(Nastavit će se.) 


ZAKAŠNJENJE (Svršetak sa str. 719.) 

javi sa svojom poravnanom kravatom, s ovrat- 
nikom savršeno ispeglanim, s tačno zaglađenom 
kosom i blaženim izrazom lica. Ti si me ostavio 
da čekam, zabrinuo si me, da ti se nije nešto do- 
godilo: razumiješ li ti to? Tebi se nešto dogodilo. 
Nešto nepredviđeno uvuklo se u tvoj život, ne- 
što, čemu si se nekako i prilagodio, ali sve- 
jedno, ipak si reagirao. Ne gledaj me tim za- 
prepaštenim očima. Dosada mi nisi ništa na žao 
učinio, danas si me pak namučio. Prijatna je ža- 
lost, kad poslije nje i radost dođe. Razmršti se 
malo, molim te, razmršti se! Da znaš, kako te 
sada volim, kad si tako imanje tačan i pomalo 
ljut. Slušaj, dragi, ja moram da te poljubim!« 

Pavao je bio uzbuđeniji nego što je želio biti. 
Nježno je zagrlio svoju ženu. 

Međutim, pomislio je, kao da mu je najednom 
sve postalo jasno: 

»Zar sam ja bio zbilja tako užasno- dosadan?« 

Obnova najslavnijeg Svetišta Majke Božje 

u Bosni (Svršetak sa str. 721.) 

su s vojskom Eugena Savojskog iselili deseci 
tisuća katoličkog naroda, postradao je i olovski 
samostan s crkvom, da se ne digne do današnjeg 
dana. Već su neprestane velike globe bile ove 
samostane dovele na rub ekonomske propasti. 
Dug je olovskog samostana iznosio u god. 1675. 
tri i pol milijuna dinara. Uz tu nepodnosivu eko- 
nomsku bijedu te uz neobičnu razdraženo-st islam- 
skog elementa prouzrokovanu nesretnim rato- 
vima trebao je samo mali vanjski povod, da sa- 
mostan opusti. Taj dade tučnjava među Kotara- 
nima i Turcima na sadašnjem »gornjem crkvišću«, 
t. j. kod crkve u (Bakićima. Paša kriveći za slučaj 
franjevce zatraži golemu ucjenu, a oni ne mogući 
je isplatiti prebjegoše preko- Save, samo ostade 
gvardijan fra- Anto Olovčanin, koji zamoli pašu* 
da zatvori crkvu i samostan do boljih vremena. 

No- bolja vremena nisu dolazila. Turci bojeći 
se velike popularnosti tog svetišta dadoše ga za- 
paliti u jesen godine 1703. Tako je požar uni- 
štio i crkvu i samostan i mnoge dragocjenosti 
zajedno sa čudotvornom slikom Majke Božje. 

Uvijek se tužno- doimao srca vjernika pogled 
na ruševine olovskog svetišta. Razumljivo je 
stoga da se odmah iza prestanka osmanlijske 
vlasti ozbiljno poradilo na tome, da se to histo- 
rijsko mjesto obilježi bar kakvom crkvicom. 
God. 1886. župnik fra Pavao Semunović napravi 
drvenu crkvicu, drveni toranj i baraku, gdje bi 
se u slučaju nevremena vjernici zaklonili. 

Narednih godina nastojalo se i dalje radom 
oko obnove te je već god. 1925. postavljen i te- 
meljni kamen za- novo svetište Majke Božje. 
Radi se polako-, ali kad se gradnja dovrši, sve- 
tište će biti na diku i ponos cijeloga hrvatskoga 
naroda, a služit će na čast očima franjevcima-, 
koji nastavljajući drevne svoje tradicije u Bosni 
i ovom prigodom drže glavnu akciju na svojim 
leđima. 

Nasamareni slon " 


Živjaše u prašumi veliki sivi slon Kiki. Ne- 
samo, što je bio najveći od svih živina u šumi, 
nego je on 'bio i najjači, te su ga sve živine držale 
svojim kraljem. Što je naredio, moralo se izvr- 
šiti, a što je on kao vrhovni sudac dosudio, sve 
bi živine pokorno primile uvjerene, da je njihov 
kralj pravedan i da on sudi pravo. 

Veliki slon Kiki, kralj životinja, pozove je- 
dnom sve ostale živine na veliku svečanost, koju 
je on bio njima u čast priredio. Sve se živine sa- 
kupile na jednoj velikoj poljani. Igralo se, ska- 
kalo, pjevalo, već kako je koja životinja znala. 
Među svima se isticao jedan mladi zec, koji je u 
skakanju i trčanju bio među svima prvi, a njihov 
kralj, veliki i jaki slon Kiki, proglasio' je zeca 
prvakom u trčanju i skakanju. 

Mnoge su mu živine zavidjele, a najviše mladi 
slon, kraljev sin. Njemu se mladi zec i njegovo 
skakanje tako svidjelo, da se poslije igre pri- 
bližio zecu i upitao ga, otkuda on znade tako 
dobro skakati. 

»To ti je, moj dragi, kod mene prirođeno. Ja 
sam se u tome od najmlađih dana vježbao i zato 
sam postao najbrži.« 

»A bi li ti mene naučio, kako bih i ja mogao 
tako dobro skakati?« 

»To je vrlo teško i trebalo je mnogo prije za- 
početi. Uostalom, vi slonovi radite stvari, koje mi 
ostale živine ne možemo' nikako raditi, ali teško, 
da bi u skakanju mogli tako dobro napredovati. 
Svakoga je priroda nečim posebice obdarila, a 
mislim, da vas slonove baš u skakanju nije.« 

Saslušavši mladi slon pametni zečev odgovor 
vrati se svojoj kući. Ispred očiju mu je još uvi- 
jek bio zec, koji je najspretnije skakao. Htio 
bi i on tako. Ta ga je misao i želja tako morila, 
da je radi toga postao vrlo žalostan. Niko ga nije 
mogao uvjeriti, da je to njemu kao slonu ne- 
moguće. Ni -stari kralj Kiki, a ni njegova majka 
nisu ga mogli utješiti. 

Jednoga dana pozove on na ručak sve zečeve. 
Molio ih, neka ga svakako nauče skakati, a on 
će njih bogato obdariti. Svi su mu se slatko i 
podrugljivo smijali. On je navaljivao molbama, 
ali one su bile uzaludne. A mladi zec, koji je 
najspretnije skakao, reče mu: 

»Vidiš li svoje noge? One su tako debele i ve- 
like, da jedva možeš njima pravo ići, a kamo li 
da skačeš na sve strane. Usto si ti toliko težak, 
da ti je posve nemoguće skakati kao nama. Kad 
bi bilo omogućeno, da postaneš lakši, onda bi 
išlo. Trebalo bi da nešto od svoga mesa odrežeš, 
a to se može obaviti samo operacijom,« završi u 
šali mladi zec. 

Još više se rastužio mladi slon, ali ipak ne iz- 
gubi svu nadu, nego ode da potraži nekoga, tko 


će rezati meso s njegovih nogu. Rekoše mu, da 
postoji jedan majmun, koji je vrlo dobar doktor. 

Nađe majmuna i ispriča mu svoju želju. A 
majmun, ko majmun, ništa njemu lakše, nego 
dade se odmah na posao. Odreže slonu meso 
s jedne i s druge noge, tako da je na nogama 
ostala samo kost i koža. 

Slon je bio sretan, što mu je ipak uspjelo naći 
doktora. Veseo, uza sve to, što ga je rezanje jako 
boljelo, pošalje zečevima meso svojih nogu, neka 
vide, kako on ima ozbiljnu namjeru, da se nauči 
dobro skakati. Oni se nasmijaše njegovoj ne- 
razboritosti i od njegova mesa spremiše fino jelo, 
kojim su nekoliko dana upravo kraljevski go- 
stili svoje prijatelje. Međutim je slon ležao bo- 
lestan i čekao uzaludno, kad će njegove noge 
ozdraviti i kada će moći započeti sa školom ska- 
kanja. Ali njegove noge nisu ozdravljale. I je- 
dnoga dana pošalje on hitno jelena zečevima 
s porukom: 

»Moje noge ne ozdravljuju i moj doktor misli, 
da bi najbolje bilo, kad bi se otkinuto meso na- 
trag povratilo. Pošaljite mi ga.« 

Zečevi uputiše jelena na krivu stazu, gdje je 
pao u ruke lovcima. 

Kako se jelen nije vraćao, pošalje slon zeče- 
vima jarca, neka mu povrate njegovo meso. Ja- 
rac je vidio, što se sve dogodilo, i stao snovati, 
kako da se zečevima osveti. Stade ih loviti, ali 
su oni bili mnogo brži od njega. Letio je za je- 
dnim do jedne bare. Zec se zagnjuri u kaljužu i 
izađe napolje sav crn od kaljuže. Jarac pomisli, 
da je to neka druga životinja, a ne onaj isti zec, 
te upita: 

»Jesi li vidio ovdje zeca?« 

Zec će na to: 

»Kakva zeca, ovdje kod bare! Oni su ti, -brate, 
tamo u šumi.« 

Jarac -se povrati tražeći uzaludno zeca po čita- 
voj šumi. Vidje, da je prevaren i povrati se na- 
trag slonu. Ali on je jadnik već bio umro od tako 
duga čekanja. 

Ražali se jarcu i svima životinjama radi smrti 
mladoga slona. Bilo im je žao osobito njegova 
oca, kralja Kikia, koji je bio s njima vrlo dobar 
i pravedan. Ali ujedno su se čudili, kako je mladi 
slon mogao biti tako bedast, da se dao nasa- 
mariti od jednog majmuna, za koga su svi znali, 
da je najgluplji među živinama. 

To je ujedno bila za sve njih najbolja pouka, 
kako nitko ne -smije tražiti više nego su ga dragi 
Bog i Božja priroda obdarili. 

Eto nam škole pred vratima! Sa škol- 
skom godinom osvanut će i naša „Mala 
Mladost 44 , koju treba da čita svaki dobar 
dak! Pretplata 10 din na cijelu godinu 

Razumljivo. »Što radiš, kada si pre- 
hlađen?« 

»Kašljem.« 

»Ne, mislim, što uzimaš?« 

»Tuce rubaca.« 

Još je na vrijeme. »Naručila si, dra- 
ga ženice, dva .nova odijela, a ne znaš, 
da sam ja skrahirao!« 

»Ja znam, ali ne zna krojačka.« 

Prije svega pravopis. »Nosio sam 
grafologu svoj rukopis.« 

»Što ti je rekao?« 

»Da naučim pravopis.« 

Ne žuri se. »Vaša je svekrva pala u 
»bunar. Brzo, požurite . . .« 

»Ne treba žuriti. Sada imamo pitke 
vode, pa nam bunar i ne služi.« 

Može si priuštiti. »Da potpuno 
ozdravite, potreban vam je jedan dulji 
put morem. Da li vam je to moguće?« 

»Kako ne. Kapetan sam duge plo- 
vidbe.« 

Još ima nešto. »Čuo sam za ne- 
ugodnost, da si skrahirao.« 

»Istina: igrao sam punom parom, 
na koncu sam sve izgubio osim časti i, 
Bogu hvala, nadu, da ću moju ženu 
ipak moći o tome uvjeriti.« 

Vrhunac. »Što je najveći bezobraz- 
luk?« 

»Ostati u dućanu kišobrana sve dok 
ne prestane kiša.« 

Uvijek isto. »Ja nikada ne pretpo- 
stavljam, da znam nešto, što u stvari 
ne znam. Kada nešto ne znam, od- 
mah rečem: »Ne znam.« 

»To je jako dobro, ali strati me je, 
da je tvoj razgovor suviše jednoličan.« 

Pobijedio. Sudac je ispitivao jednog 
seljaka kao svjedoka radi prava na 
neki prolaz. Svjedok je pripovijedao, 
kako je tuda prolazio tolike godine i 
da mu je njegov otac rekao, da je čuo 



Dječja kolica 

željezno i mjedeno 
pokućstvo i t. d. 

U velikom izboru. 

Primaju se svakovrsni 
popravci brzo i jeftino 


E. FILIPČIĆ, ZAGREB, 

Tkalčićeva ulica 4 kraj Tržnice 


od svog djeda... kad! najednom su- 
dac prekine srdito: 

»Dosta! Ovdje se ne mogu uzeti u 
obzir svjedočanstva, da se čulo nešto 
samo govoriti.« 

S v j e d o k brzo odvrati: »Zbilja? 
Onda, kako vi možete znati, tko je bio 
vaš šukundjed osim ako ste to čuli?« 

Nastane smijeh, a sudac ponovno 
odgovori: »U sudu se može uzeti u 
obzir samo ono što se vidjelo svojim 
očima, ništa ni više ni manje.« 

»Oh, ta ti je lijepa,« poviče seljak. 
»Imam na vratu jedan čir koji nikadla 
nisam vidio, ipak sam spreman da pri- 
segnem da je tu, proklet bio!« 

Na to svi slušatelji udariše u smijeh, 
a sudac se osjetio pobijeđen. 

Poslije procesa. Proces je sjajno za- 
vršen i branitelj se pojavi, za nekoliko 
dana kod svoga klijenta i pokaže mu 
svoje tražbine. 

»Kako imate odvažnosti, da mi za 
jedan proces zatražite dvadeset hi- 
ljada dinara?« 

»Dapače,« odgovori branitelj, »čini 
mi se još i premalo. Da vas ni jesam 
oslobodio prikazavši tako očito, da ste 
ludi, danas bi bili iza rešetki!« 

»Sve je to moguće, ali ne ćete mi 
valjda, ipak dokazati, da sam toliko 
lud da bi vam platio taj račun.« 

Nikako. »Molim vas, posudite mi 
konja da odjašim nekud za dva, tri 
sata.« 

»Tu je, ali molim platiti unaprijed.« 

»Vi me vrijeđate: mislite, da bih se 
mogao vratiti bez konja?« 

»Ne. Bojim se, da bi se konj po- 
vratio bez vas!« 

Na sudu u procesu za rastavu radi 
nemogućnosti podnošenja karaktera. 

Žena: »Gospodine predsjedniče, ja 
ne znam, gdje je taj nespo razum ak. 
Moj muiž i ja imamo iste želje. On 
hoće da uvijek zapovijeda, a bogme i 
ja isto, te se potpuno slažemo.« 


Specijalna urarska radiona za popravak 
svih vrsta satova uz jamstvo. Solidne cije- 
ne. Popravak zlatnog i srebrnog nakita 

MIIvAN HORVAT 

ZAGREB, DOLAC, PALAČA BARTUL1Ć 


Problem broj 33. 

Paul Marphy 



Bijeli matira u dva poteza 


Problem broj 34. 

N. Gardotsch 



Bijeli matira u dva poteza 


Ovim brojem završujemo VIII. mje- 
sec (kolovoz) Šahovskog prvenstva 
»Obitelji«. Rješenja se šalju do 15. 
rujna g. 1933. na adresu »Obitelj«, Trg 
Kralja Tomislava br. 21 (ŠAH). Do to- 
ga roka šalju se i rješenja mjeseca 
lipnja i srpnja. — Napominjemo, da 
će za svaki pojedini od ova tri mje- 
seca biti podijeljena nagrada, kao što 
je to bilo i dosad. 


Za svoju djecu odmah naručite 

„MALU MC/mOST" 


DOBRIJAN I NJEGOVA KOSA 



i odluči odmah 
raditi po modi. 


Ona će od čike 
stvorit gizdelina! 


% t 




Eno već se maže 
i vodicom moči! 

Sad će za njim letjet 
djevojačke oči... 


Ali glete, djeco, 
kakva je to moda? 
Ne pomaže čiki 
ni najbolja voda! 

Omoti i 

tableta 

imaju Bayer-ov križ! 
Ako pazite na taj za- 
štitni znak, dobit ćete 
uvijek pravi Pyramidon, 
a njegovo djelovanje 
kod glavobolje i migre- 
ne Vas neće nikad ra- 
zočarati. 



ŠKOLSKA GODINA 

je evo pred vratima, zato 
pretplatite još danas svoju 
djecu na dječji list 

HALA MLADOST 

Izlazi svakog mjeseca od 
od rujna do lipnja 
Pretplata samo 10 dinara 

Uprava „MALE MLADOSTI" 

Zagreb, Trg Kralja Tomislava 21. 

ŠTO DA OBLAČE MALE GOSPOĐE? 

Obično dame maloga rasta nemaju 
dosta široka leđa, pa je važno, kakvi 
su im rukavi u ramenima, gdje treba 
da su umjetno proširene. Tu dobro 
dolaze ovogodišnje epolete i volani, 
koji nesamo da djeluju, kao da su 
leđa šira, nego i kao da je cijeli stas 
viši. 

Druga dobra stvar za dame maloga 
uzrasta jesu slobodni ogrtači s tri 
četvrtine dužine, koji čine stas kom- 
paktnijim, a da ga ne čine debljim. 

Poznato je, da posve duge suknje 
i malo više pomaknuti pojas pro- 
dužuju noge i tako povećavaju uz- 
rast. Zanimljivo je međutim, da se 
to pravilo produženja može primi- 
jeniti samo na svijetle haljine. U bije- 
loj, zgodno izrađenoj haljini svatko 
izgleda viši, naprotiv u crnim dugim 
haljinama male dame izgledaju kao 
minijature. 

I grubo laneno sukno vrlo je pri- 
kladno za sve dame, koje ne će da 
izgledaju premalene. 

Vrlo su opasne kratke jake i pe- 
lerine, koje posve sigurno umanjuju 
stas i čine cijelu pojavu još filigra- 
ni j om. 

Nježne i male gospođe trebaju da 
izbjegavaju prsluke, koji su posve 
pritegnuti uz tijelo, to je osobito 
bolero. 'Neke dame misle, da im to 
dobro stoji, jer da izgledaju kao ka- 
kvi dječaci.. Ali i ne 'slute, koliko time 
promašuju pravi dojam svoje pojave. 




KABANICE ZA SVE H 
(JODlSITJE DOBE IZ^TKA- 
nmE DEVINE BOJE KAO 
filA JN 0 V I j EMAl JlflE, 
KOSTIM I T O. KUPIT ĆE- 
TE NAJBOLJE lUOHFiKCIJI 



SAM 0~Tjull DUU ĆE VA 3 
RAZJEDAJTE MAŠE IZKNJE 

HALJINE ZA TENIS-IGRAČICE 
t. Športska haljina od platoa s dubokim 
dvostrukim naborom, ali to, što su rukavi i 
preko ramena izostavljeni, nije ni najmanje 
ukusno. Zato svakako treba da se ispod takve 
haljine nosi majica, kako je to na slici la 
prikazano, i s još dužim rukavima. — 2. Ha- 
ljina za tenis, koja se nosi s hlačastom su- 
knjom iz svilenoga krepa. Ali ni te hlače ni 
prekratki rukavi nisu baš ukusni. 3. Vuneni 
ogrtač od tri četvrtine dužine s napola krat- 
kim rukavima i mornarskim ovratnikom. Za- 
kapča se bojadisanim pletenim uzicama. 

ZNATE LI SAVJETA? 

Bez službe. Svršila sam trgovačku 
školu u nadi, da ću tako najlakše na- 
ći zaslužbu, kojom bih i sebe prehra- 
nila i svoje roditelje pomagala. Ali 
evo već treću godinu nikako da na- 
đem službu. Što da počnem? Maja. 

Crni okvir. Imam lijep, širok crni 
okvir, ali ne prevelik. Htjela bih u nj 
metnuti fotografiju svoje kćerke po- 
većanu na veličinu 30 X 40 cm. Ka- 
kav !bi se ton slike najbolje slagao 
s crnim okvirom? Ili može li uljeni 
portret doći u taj okvir? Marko T. 

Vjenčani prsten. Već je sedam go- 
dina prošlo od moga vjenčanja. Po- 
stala sam krupnija, pa mi je i vjen- 
čani prsten postao premali za prst. 
Kažu, da ga mogu dati proširiti. Ali 
ja oklijevam, jer bi mi žao bilo, da 
mi ,ga zamijene ili- da ga bitno pro- 
mijene. Je li koja čitateljica već bila 
u sličnoj prilici, da mi zna reći, kako 
su joj prsten proširili? A g n e z a. 

Chesterton. Što ima prevedeno na 
hrvatski od engleskoga pisca Che- 
stertona? Sveučil'ištarka. 


Ilustrovani tjednik „ Obitelj u izlazi svake nedjelje. Pretplata 30 Din na tri mjeseca, za inozemstvo 3 dolara godišnje . Pretplata se plaća unaprijed. 
Rukopisi se ne vraćaju. „Obitelj" izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik „ Obitelji " 
Zagreb , Trenkova 1. Adresa uredništva i uprave „Obitelji": Zagreb, Trg Kralja Tomislava 21. Telefon 54-17. Ček. rač. pošt. šted. br. 33.536 . 
„ Obitelj ” se tiska u Tiskari Narodnih Novina u Zagrebu. Za tiskaru odgovara V. Kirin, Zagreb , Deželićeva ul. 2. 

CRKVA SV . KSAVERA 
U ZAGREBU 



POGLED NACRKVU SA ZAPADNE STRANE 

Lijevo gore : ULAZ U CRKVU SV. KS AV E R A U 
ZAGREBU PO DUGIM STEPENICAMA 
Tu bi se imala izvoditi Hofmannstalova gluma ,,Čovjek“ 

Lijevo: POGLED NA CRKVU SV. KSAVERA 
I NA SAMOSTAN OTACA TREĆEG REDA 
SV. FRANJE GLAGOLJAŠA 



LIJEP BAROKNI ULAZ U PARK • , ULAZ U SAMOSTAN TREĆOREDACA 

S KALVARIJOM PRED CRKVOM Loto: o. Ur. B. Sokol NA SV. KSAVERU 

SV, KSAVERA 



